Tlačová správa: **V jesennom výberovom konaní Rada pridelila päť nových frekvencií**

*Bratislava, 22. 11. 2017*

Rada pre vysielanie a retransmisiu dnes rozhodla o pridelení piatich voľných rozhlasových frekvencií zaradených do jesenného výberového konania. **Vo všetkých prípadoch ide o individuálne koordinované frekvencie**, teda nie kmitočty, na ktorých už
v minulosti vysielalo niektoré z rádií. Vďaka prideleniu frekvencií **svoje pokrytie zväčšia** vysielatelia programových služieb **EXPRES, Rádio Patria, RÁDIO AKTUAL**, ktoré získalo dve frekvencie, **a Rádio Anténa Rock**.

Do výberového konania Rada pôvodne zaradila aj dve žilinské frekvencie, ktoré žiadateľom neboli pridelené v predchádzajúcich výberových konaniach. Keďže uchádzači o tieto frekvencie napadli rozhodnutie Rady na Krajskom súde v Bratislave, až do ukončenia súdneho sporu ich nie je možné prideliť žiadnemu subjektu, preto Rada konanie o tieto frekvencie zastavila.

 Zoznam všetkých frekvencií a úspešných uchádzačov jesenného výberového konania:

|  |  |  |
| --- | --- | --- |
| **Lokalita** | **Frekvencia [MHz]** | **Vysielateľ** |
| Dunajská Streda  | 91,4 | Rozhlas a televízia Slovenska |
| Dunajská Streda  | 98,3 | C.S.M. group s.r.o. |
| Krupina | 92,8 | D.EXPRES, k.s. |
| Levice | 100,6 | C.S.M. group s.r.o. |
| Piešťany | 97,3 | GES Slovakia, s.r.o. |

Kontakt pre médiá:

Mgr. Lucia Jelčová, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.jelcova@rvr.sk